Grammy apdovanojimas
„Grammy“ apdovanojimas (angl. Grammy Award) – apdovanojimas, teikiamas už pasiekimus muzikoje, kurį nuo 1959 m. teikia JAV Garso įrašų akademija (angl. National Academy of Recording Arts and Sciences) Los Andžele. Apdovanojimai apima 110 kategorijų, pavyzdžiui, geriausias dainininkas, kompozitorius, garso režisierius, prodiuseris ir kt. 2008 m. vasario 10 d. buvo įteiktas 50-asis „Grammy“ apdovanojimas. „Grammy“ laikomas prestižiniu apdovanojimu muzikos pasaulyje ir vienu geriausių menininko kūrybos įvertinimų. Šis apdovanojimas lyginamas su „Oskaro“ apdovanojimu filmų pramonėje.